Period: Old Babylonian
Genre: Literary
Transliteration:
<SURFACE>
in-nin₉ zag dib {d}a-nun-na-ke₄-ne me kilib₃-ba ur₄-ur₄
igi-zu nir-ŋal₂ an ki-bi-da kur-kur-ra igi ŋal₂
{d}inana piriŋ an-na mul-mul-lu me-zu galam-galam-ma
ŋarza-zu niŋ₂ nu-kur₂-ru-dam ŋiš-hur-zu dugud-da
bar-sud-am₃
dim₂-ma-zu abzu su₃-ra₂-am₃ igi bar-re nu-um-zu
a-ra₂ ak-a-zu niŋ₂ gal-gal-am₃ diŋir nu-me-da-sa₂
me-zu ud silim-ma-bi ba-e-de₆ niŋ₂-nam la-ba-e-da-šub
nam-lugal zu₂ keše₂-me niŋ₂-nam-ma šu-zu la-ba-ra-e₃
an lugal-da zag mu-un-de₃-ša₄ nam mu-un-di-ni-ib-tar-re
{d}en-lil₂-gin₇ ka-ta e₃-a-zu ki-bi-še₃ al-ŋa₂-ŋa₂
{d}inana mah-di an ki-a gaba-ri nu-tuku-me-en
lugal ki aŋ₂ diŋir-re-e-ne a-la mu-un-ši-ak-e
{d}ur{d}nin-urta šul igi il₂-la-zu me-te-zu-uš en-e
{d}nin-tur₅-re hi-li...u₆...ma-ra-an-gub
ŋiš-šub-ba-ni sag₉-ge...igi-za...
ur₃-ra <unk> šu-nir-e he₂-du₇-a nam-nun-še₃ mu-un-il₂
ir-sim dug₃-ga ku₇-ku₇-da-ke₄ šag₄ kug-zu he₂-em-tum₃
ŋiš-nu₂ gi₄-rin hi-li si-a-za gu₂ hu-mu-un-di...re
šul ŋiš tuku nun za-a-še₃ ŋal₂-la me ul-zu-uš ha-ba-gub
{d}ur{d}nin-urta-ke₄ uŋ₃ šar₂-re us₂ zid he₂-bi₂-ib-dab₅-be₂
sa-gid₂-da-am₃
{d}inana {d}ur{d}nin-urta-ke₄ ud ul da-ri₂-še₃ muš₃ la-ba-da-tum₂-mu
ŋiš-gi₄-ŋal₂-bi-im
{d}inana nin an ki daŋal-la u₁₈-ru <unk> <unk> ta
...ma saŋ mu₂-mu₂-mu₂ ŋi₆ u₃-na kar₂-kar₂
...kur idim-ta e₃-a an uraš-a daŋal bur₂
...teš₂-bi-im ama-na hi-li-bi-im
...ur{d}nin-urta-ke₄
...saŋ hu-mu-ni-in-il₂ am gal-bi he₂-a
...gam-gam-mu-na-ab šu he₂-em-ri-ri-e
...zid-da-ta ri-a-na šu mah-a-ni si-bi₂-ib
uŋ₃ u₂-sal-la hu-mu-un-de₃-nu₂ na-gada-bi he₂-a
{d}ur{d}nin-urta-ke₄ uŋ₃ šar₂-re us₂ zid he₂-bi₂-ib-dab₅-be₂
sa-ŋar-ra-am₃
{d}inana ur₂ kug niŋ₂ dug₃-za {d}ur{d}nin-urta-ke₄ nam-til₃-la ud ha-ba-ni-ib-su₃-ud-de₃
ŋiš-gi₄-ŋal₂-bi-im
nin me gal-gal-la nam-nir-ra šu du₇
{d}inana nin me gal-gal-la nam-nir-ra šu du₇
{d}ur{d}nin-urta-ra he₂-ŋal₂ zi su₃-ud-ŋal₂ saŋ-e-eš mu-ni-rig₇
u₁₈-ru₁₂-bi-im
a-dab₂ {d}inana-kam

Cuneiform:
<SURFACE>
𒅔𒎐𒍠𒁳𒀭𒀀𒉣𒈾𒆤𒉈𒈨𒆸𒆸𒁀𒌴𒌴
𒅆𒍪𒉪𒅅𒀭𒆠𒁉𒁕𒆳𒆳𒊏𒅆𒅅
𒀭𒈹𒊊𒀭𒈾𒀯𒀯𒇻𒈨𒍪𒃴𒃴𒈠
𒉺𒀭𒍪𒃻𒉡𒉽𒊒𒁮𒄑𒄯𒍪𒂂𒁕
𒁇𒋤𒀀𒀭
𒁶𒈠𒍪𒍪𒀊𒋤𒁺𒀀𒀭𒅆𒁇𒊑𒉡𒌝𒍪
𒀀𒁺𒀝𒀀𒍪𒃻𒃲𒃲𒀀𒀭𒀭𒉡𒈨𒁕𒁲
𒈨𒍪𒌓𒁲𒈠𒁉𒁀𒂊𒁺𒃻𒉆𒆷𒁀𒂊𒁕𒊒
𒉆𒈗𒅗𒆟𒈨𒃻𒉆𒈠𒋗𒍪𒆷𒁀𒊏𒌓𒁺
𒀭𒈗𒁕𒍠𒈬𒌧𒉈𒁺𒉆𒈬𒌧𒁲𒉌𒅁𒋻𒊑
𒀭𒂗𒆤𒁶𒅗𒋫𒌓𒁺𒀀𒍪𒆠𒁉𒂠𒀠𒂷𒂷
𒀭𒈹𒈤𒁲𒀭𒆠𒀀𒃮𒊑𒉡𒌇𒈨𒂗
𒈗𒆠𒉘𒀭𒊑𒂊𒉈𒀀𒆷𒈬𒌧𒅆𒀝𒂊
𒀭𒌨𒀭𒎏𒅁𒂄𒅆𒅍𒆷𒍪𒈨𒋼𒍪𒍑𒂗𒂊
𒀭𒎏𒌅𒊑𒄭𒇷...𒅆𒂍...𒈠𒊏𒀭𒁺
𒄑𒊒𒁀𒉌𒊷𒄀...𒅆𒍝...
𒃡𒊏<unk>𒋗𒉪𒂊𒃶𒌌𒀀𒉆𒉣𒂠𒈬𒌧𒅍
𒅕𒉆𒄭𒂵𒆯𒆯𒁕𒆤𒊮𒆬𒍪𒃶𒅎𒉐
𒄑𒈿𒄄𒆸𒄭𒇷𒋛𒀀𒍝𒄘𒄷𒈬𒌧𒁲...𒊑
𒂄𒄑𒌇𒉣𒍝𒀀𒂠𒅅𒆷𒈨𒌌𒍪𒍑𒄩𒁀𒁺
𒀭𒌨𒀭𒎏𒅁𒆤𒌧𒊹𒊑𒍑𒍣𒃶𒉈𒅁𒆪𒁉
𒊓𒁍𒁕𒀀𒀭
𒀭𒈹𒀭𒌨𒀭𒎏𒅁𒆤𒌓𒌌𒁕𒌷𒂠𒈹𒆷𒁀𒁕𒁺𒈬
𒄑𒄄𒅅𒁉𒅎
𒀭𒈹𒎏𒀭𒆠𒂼𒆷𒍇𒊒<unk><unk>𒋫
...𒈠𒊕𒊬𒊬𒊬𒈪𒅇𒈾𒃸𒃸
...𒆳𒅂𒋫𒌓𒁺𒀀𒀭𒅁𒀀𒂼𒁔
...𒌨𒁉𒅎𒂼𒈾𒄭𒇷𒁉𒅎
...𒌨𒀭𒎏𒅁𒆤
...𒊕𒄷𒈬𒉌𒅔𒅍𒄠𒃲𒁉𒃶𒀀
...𒃵𒃵𒈬𒈾𒀊𒋗𒃶𒅎𒊑𒊑𒂊
...𒍣𒁕𒋫𒊑𒀀𒈾𒋗𒈤𒀀𒉌𒋛𒉈𒅁
𒌧𒌑𒊩𒆷𒄷𒈬𒌧𒉈𒈿𒈾𒃰𒁉𒃶𒀀
𒀭𒌨𒀭𒎏𒅁𒆤𒌧𒊹𒊑𒍑𒍣𒃶𒉈𒅁𒆪𒁉
𒊓𒃻𒊏𒀀𒀭
𒀭𒈹𒌫𒆬𒃻𒄭𒍝𒀭𒌨𒀭𒎏𒅁𒆤𒉆𒋾𒆷𒌓𒄩𒁀𒉌𒅁𒋤𒌓𒉈
𒄑𒄄𒅅𒁉𒅎
𒎏𒈨𒃲𒃲𒆷𒉆𒉪𒊏𒋗𒌌
𒀭𒈹𒎏𒈨𒃲𒃲𒆷𒉆𒉪𒊏𒋗𒌌
𒀭𒌨𒀭𒎏𒅁𒊏𒃶𒅅𒍣𒋤𒌓𒅅𒊕𒂊𒌍𒈬𒉌𒉺𒄸𒁺
𒍇𒂗𒁉𒅎
𒀀𒋰𒀭𒈹𒄰